הומר סטיל קאמינגס

הומר סטיל קאמינגס (באנגלית Homer Stille Cummings; 30 בספטמבר 1870 – 10 בספטמבר 1956) היה פוליטיקאי אמריקאי שכיהן כתובע הכללי של ארצות הברית בשנים 1933–1939 תחת הנשיא פרנקלין דלאנו רוזוולט. כמו כן, הוא כיהן גם כראש עיריית סטמפורד וכיו"ר הוועידה הלאומית הדמוקרטית בשנים 1919–1920.

 ביוגרפיה 
קאמינגס נולד בשנת 1870 וגדל בבאפלו, ניו יורק. בשנת 1891 סיים את לימודי המשפטים שלו באוניברסיטת ייל. לאחר סיום לימודיו, החל לעבוד כעורך דין. הוא הקים משרד עורכי דין, שאותו ניהל עד שנת 1933. בשנת 1896 תמך קאמינגס באופן פומבי במועמד הליברלי-דמוקרטי לנשיאות ארצות הברית ויליאם ג'נינגס ברייאן. בתחילת המאה נבחר כשלוש פעמים לראשות עיריית סטמפורד מטעם המפלגה הדמוקרטית. בזמן כהונתו כראש עיר, קאמינגס שם דגש רב על שיפור התשתיות והביוב, וסידור מחדש של מחלקות המשטרה וכיבוי האש.

בשנת 1932 פעל רבות בסנאט למען היבחרו של המועמד הדמוקרטי פרנקלין דלאנו רוזוולט. לאחר היבחרו של רוזוולט לתפקיד היה קאמינגס אמור להתמנות לתפקיד המושל הכללי בפיליפינים, אך הוא לבסוף מונה לכהן כתובע הכללי. קאמינגס עבד בתפקיד זה כמעט 6 שנים, והוא היה התובע הרביעי בהיסטוריה האמריקאית באורך כהונתו.

במהלך עבודתו כתובע הראשי, פעל קאמינגס למען חיזוק ה-FBI שנוסד באותה התקופה, הגדלת הרגולציה בעניין החזקת נשק ומתן גיבוי לתוכנית הניו דיל. הוא פרש מהתפקיד בינואר 1939.

קאמינגס היה נשוי ארבע פעמים, כאשר הפעמיים הראשונות הסתיימו בגירושין והפעמיים האחרונות הסתיימו במות האישה.

קישורים חיצוניים



קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:חברי המפלגה הדמוקרטית (ארצות הברית)
קטגוריה:עורכי דין אמריקאים
קטגוריה:יושבי ראש הוועדה הדמוקרטית הלאומית
קטגוריה:חברי הקבינט של ארצות הברית בממשל פרנקלין דלאנו רוזוולט
קטגוריה:התובעים הכלליים של ארצות הברית
קטגוריה:מועמדים לנשיאות ארצות הברית ב-1916
קטגוריה:מועמדים לנשיאות ארצות הברית ב-1920
קטגוריה:בוגרי בית הספר למשפטים באוניברסיטת ייל
קטגוריה:ראשי עיריות בקונטיקט
קטגוריה:אמריקאים שנולדו ב-1870
קטגוריה:אמריקאים שנפטרו ב-1956